Halle Bailey

Articles with hCards

Articles with hCards
Halle Lynn Bailey (sündinud 27. märtsil 2000) on Ameerika Ühendriikide laulja ja näitleja. Ta sai tuntuks koos oma õe Chloe Baileyga tänu nende muusikalisele duole Chloe x Halle, millega nad on välja andnud kaks albumit: "The Kids Are Alright" (2018) ja "Ungodly Hour" (2020). Duo on pälvinud viis Grammy auhinna nominatsiooni.

2023. aastal avaldas Bailey oma debüütsoolosingli "Angel".

Näitlejana on Bailey mänginud kõrvalosa telekomöödias "Grown-ish" (2018–2022).

Oma filmidebüüdi peaosas tegi ta 2023. aastal, mängides Arieli Disney muusikalises fantaasiafilmis "Väike merineitsi".

Varajane elu 
Halle Lynn Bailey sündis 27. märtsil 2000 ja kasvas üles Georgia osariigis Mabletonis koos vanemate õdede Ski Bailey ja Chloe Baileyga ning noorema venna Branson Baileyga. 2012. aastal kolis kogu pere  Los Angelesse.    

Chloe ja Halle isa ja mänedžer Doug Bailey õpetas neid laule kirjutama 8- ja 10-aastaselt. Tüdrukud õpisid pille ise mängima, vaadates YouTube'i videoid.

Karjäär

2006–2016: Varajane töö ja plaadileping 
Georgias elades mängis Bailey väiksemaid rolle  filmides nagu "Joyful Noise" (2012) ja Disney telefilmis "Let It Shine" (2012).   

Bailey lõi koos oma õega YouTube'i kanali 2011. aastal, olles ise 11-aastane. Nende esmavideoks oli Beyoncé teose "Best Thing I Never Had" kaver.  Duo USA teledebüüt toimus 2012. aasta aprillis, kui nad esinesid USA jutusaates The Ellen Show.   2013. aastal võitsid õed Radio Disney saate "The Next Big Thing" 5. hooaja,  millele järgnevalt esinesid nad Disney sarjas "Austin & Ally" looga "Unstoppable".  

2015. aasta mais pidasid mõlemad õed läbirääkimisi Parkwood Entertainmentiga lepingu sõlmimiseks. Lepingud esitati Manhattani ülemkohtule, kuna mõlemad õed olid sel hetkel alaealised.  

Õed sõlmisid lõpuks Beyoncé asutatud Parkwood Entertainmentiga 2016. aastal viieaastase lepingu,  saades NPR-i väitel "Beyoncé esimesteks tõelisteks muusikalisteks järglasteks" ja "Beyoncé imelasteks".

2016–praegu: Chloe x Halle 
Articles with hCards

Chloe x Halle tegi oma professionaalse debüüdi EP-ga "Sugar Symphony", mis ilmus 29. aprillil 2016. Duo oli  2016. aasta suvel ka Beyoncé maailmaturnee Euroopa osa külalisesinejateks.

Peaaegu aasta hiljem, 2017. aasta märtsis, avaldasid Chloe x Halle YouTube'is oma kriitikute poolt tunnustatud mixtape'i "The Two of Us", mis oli hiljem ajakirja Rolling Stone 2017. aasta parimate R&B albumite nimekirjas. 

Chloe x Halle andis oma debüütstuudioalbumi "The Kids Are Alright" välja 23. märtsil 2018, pälvides kriitikute tunnustust. 

Nende singel "Warrior" ilmus filmi "Ajalõhe" (2018) heliribal kui ka debüütalbumil. 

31. mail 2018 teatati, et duo on Beyoncé ja Jay-Z USA kontsertturnee avaesinejateks koos DJ Khalediga. 

Duo nomineeriti 2018. aasta detsembris kahele Grammy auhinnale: parim uus artist ja parim progressiivne R&B album. 

12. juunil 2020 andis duo välja oma kauaoodatud teise albumi "Ungodly Hour". 

2020. aasta Novembris pälvisid nad 2020. aasta Soul Train'i muusikaauhinnagaalal aasta albumi, aasta laulu, aasta video, parima tantsulavastuse ja Ashfordi ja Simpsoni laulukirjutaja auhinna nominatsioonid.  Samuti pälvisid nad 63. Grammy auhindade jagamisel parima progressiivse R&B albumi, parima R&B laulu ja parima traditsioonilise R&B esituse nominatsioonid.

2019–tänaseni: isiklikud ettevõtmised 

2019. aasta suvel teatas Disney, et Bailey sai peaosa printsess Arielina "Väikese merineitsi" uusversioonis.  Filmi režissöör Rob Marshall ütles avalikult: "Pärast ulatuslikke otsinguid oli täiesti selge, et Hallel on see haruldane kombinatsioon vaimust, südamest, noorusest, süütusest ja sisust, millele lisandub hiilgav lauluhääl - kõik olemuslikud omadused, mis on vajalikud selle ikoonilise rolli mängimiseks."

Bailey Arielina tekitas palju poleemikat - väideti, et afroameeriklase valimine Arieli rolli oli algse tegelase suhtes reeturlik.    

Disney vastas avalikkusele oma castingut kaitsva avaliku kirjaga.  Arieli esialgne, 1989. aasta animatsiooni, häälnäitleja Jodi Benson kaitses samuti Bailey castingut, öeldes: "Kõige tähtsam on lugu rääkida" ning "tegelase vaim on see, mis tegelikult loeb". 2023. aasta 4. augustil ilmus Bailey esimene sooloartistina loodud debüütsingel "Angel".

Mõjutused 
Bailey muusikat on mõjutanud nooruses džässi ja Billie Holiday kuulamine.  Lisaks laulmisele mängib ta kitarri.

Isiklikku 
Bailey hobideks on ujumine, jooksmine ja jalgrattasõit. 

Samuti müüb ta internetiplatformil Etsy isetehtud helmestest kõrvarõngaid ja kaelakeesid. 

Bailey'l on kass nimega Poseidon, kes elab koos Bailey ja ta õega Põhja-Hollywoodis Los Angeleses.

Viited 

Articles with hCards
Articles with hCards
Sündinud 2000
Ameerika ühendriikide näitlejad
Ameerika ühendriikide lauljad